V: Me peame arvestama, et pahaloomulise kasvajaga silmitsi olemine on väga stressitekitav kogemus kogu perele. Kuid samas peame meeles pidama, et stress võib olla destruktiivne (lammutav) või konstruktiivne (loov) - vastavalt meie reageeringule. On olemas praktilised moodused, kuidas selle stressiga hakkama saada (käsitleme seda põhjalikumalt tagapool), kuid esimene samm on see, et me peaksime kandma nii hästi kui võimalik hoolt oma tervise ja hea käekäigu eest, olema tähelepanelik hoiatavate märkide suhtes ning arvestama kõiki pisiasju, mida me enda heaks teha saame.